b'\n_START_ARTICLE_\nEnoch Arden (1911)\n_START_SECTION_\nHandling\n_START_PARAGRAPH_\nAnnie Lee (Linda Arvidson) gifter seg med den enkle fiskeren Enoch Arden (Wilfred Lucas). Dette knuser hjertet til Philip Ray (Francis J. Grandon), som ogs\xc3\xa5 er forelsket i henne. Noen \xc3\xa5r senere m\xc3\xa5 Enoch reise til sj\xc3\xb8s for \xc3\xa5 tjene penger og etterlater Annie alene med deres tre sm\xc3\xa5 barn. Skipet som Enoch er p\xc3\xa5 havner i et forferdelig uv\xc3\xa6r. Han og et f\xc3\xa5tall andre er heldige som overlever, men ender opp p\xc3\xa5 en \xc3\xb8de \xc3\xb8y. _NEWLINE_Etterhvert som tiden g\xc3\xa5r begynner det \xc3\xa5 bli klart for Annie at noe er galt. Hun nekter imidlertid \xc3\xa5 gi opp h\xc3\xa5pet, og venter t\xc3\xa5lmodig p\xc3\xa5 stranden p\xc3\xa5 at Enoch skal komme tilbake. Philip st\xc3\xb8tter henne s\xc3\xa5 godt han kan, men hun avviser ham hver gang han frir til henne. Mange \xc3\xa5r senere er Enoch alene igjen p\xc3\xa5 \xc3\xb8yen etter at de andre er d\xc3\xb8de. Annie venter fortsatt p\xc3\xa5 ham, selv om alt h\xc3\xa5p ser ut til \xc3\xa5 v\xc3\xa6re ute. _NEWLINE_Til slutt blir hun overtalt av barna sine til \xc3\xa5 akseptere Philips frieri. Den f\xc3\xb8rste tiden av ekteskapet er fortsatt savnet av Enoch stort, men etterhvert begynner hun \xc3\xa5 f\xc3\xa5 mer f\xc3\xb8lelser for Philip. I mellomtiden er Enoch blitt reddet fra \xc3\xb8yen og funnet ut hvor Annie er. Han ser gjennom vinduet at en ny mann har overtatt familien hans, men de ser lykkelige ut, s\xc3\xa5 han forteller dem ikke at han har kommet tilbake. Hans eget knuste hjerte f\xc3\xb8rer imidlertid til at han kollapser og d\xc3\xb8r like etterp\xc3\xa5.'